BASES REGULADORAS PARA A CONCESIÓN DE BOLSAS PARA DEPORTISTAS DE ALTO NIVEL (DEPO-DAN) E DEPORTISTAS PROMESA (DEPO-PROMESA) DA PROVINCIA DE PONTEVEDRA PARA O ANO 2020
ADMINISTRACIÓN LOCAL — Provincial — Deputación Provincial (Subvencións e axudas, 30/06/2020)

A Deputación de Pontevedra, no marco do desenvolvemento do Plan estratéxico de deportes, busca seguir traballando no fomento do tecido asociativo dentro da provincia coa aprobación de liñas de colaboración para fomentar a práctica da actividade física e deportiva. Para estas bases, o deporte de alto nivel refírese ao estadio no que se integran as e os deportistas que participan ou teñen como obxectivo participar nas competicións e actividades de máximo nivel organizadas ou recoñecidas polas federacións deportivas, nacionais e internacionais, considerando esa práctica deportiva de interese para a provincia de Pontevedra pola súa función representativa e de proxección nacional e internacional. Por iso, a Deputación de Pontevedra, ao abeiro do seu plan estratéxico, quere crear unha imaxe de marca provincial para fomentar e recoñecer as e os deportistas de alto nivel da provincia de Pontevedra. A contía total destinada ás axudas é de 250.000,00 euros, con cargo á aplicación 20/340.3400.481.01 do vixente Orzamento provincial. Esta convocatoria ten por obxecto establecer as condicións, requisitos e procedementos para a concesión de bolsas ás e aos deportistas de alto nivel (DEPO-DAN) ou deportistas promesa (DEPO-PROMESA) da provincia de Pontevedra. Será deportista de alto nivel ou promesa da provincia de Pontevedra quen obtivese a condición de deportista de alto nivel na última lista publicada. As bolsas destinaranse a apoiar e posibilitar a súa participación nas competicións internacionais e nacionais para o ano 2020 e así axudarlles a conseguir os logros que lles permitan acadar a súas futuras metas deportivas. O procedemento de concesión da bolsas realizarase en réxime de concorrencia; en ningún caso a suma total das axudas concedidas poderá superar o orzamento máximo previsto nestas bases. O proceso de concesión será o seguinte: Poderán beneficiarse desta convocatoria as e os deportistas que cumpran os seguintes requisitos: Non poderán obter a condición de persoas beneficiarias as e os solicitantes nos que concorra algunha das circunstancias previstas no artigo 10.2 da Lei 9/2007, de 13 de xuño, de subvencións de Galicia (LSG). As solicitudes deberán realizarse preferentemente por medios electrónicos, a través do formulario normalizado dispoñible na sede electrónica da Deputación de Pontevedra (https://sede.depo. gal). Tamén poderán presentarse presencialmente en calquera dos lugares e rexistros establecidos na normativa reguladora do procedemento administrativo común. Para a presentación das solicitudes a sede electrónica da Deputación de Pontevedra admite os certificados electrónicos do sistema Cl@ve, que contempla a utilización de sistemas de identificación baseados en claves concertadas (sistemas de usuario e contrasinal) e certificados electrónicos (incluído o DNIe). O prazo de presentación das solicitudes será de quince (15) días hábiles, contados a partir do día seguinte ao da publicación das bases da convocatoria e do extracto no BOPPO. As persoas solicitantes deberán achegar coa solicitude a seguinte documentación: — Certificado federativo: só para as e os deportistas na categoría DEPO-DAN, un certificado deportivo emitido polas federacións no que se especifiquen a participación e a clasificación nas diferentes probas deportivas (anexo I). As probas obxecto de valoración establécense no punto 10 destas bases. As e os deportistas DEPO-PROMESA quedan exentos de entregar ese certificado, dado que xa o presentaron xunto coa súa solicitude para a obtención da categoría A documentación complementaria presentarase preferiblemente por vía electrónica. As persoas interesadas responsabilizaranse da veracidade dos documentos que presenten. Excepcionalmente, a Deputación de Pontevedra poderá requirir a presentación do documento orixinal para o cotexo da copia electrónica achegada. Para a tramitación deste procedemento consultaranse automaticamente os datos incluídos nos seguintes documentos elaborados polas administracións públicas: No caso de que as persoas interesadas se opoñan ás devanditas consultas deberán indicalo no cadro habilitado no formulario de inicio e achegar os documentos correspondentes. Excepcionalmente, no caso de que algunha circunstancia imposibilitase a obtención dos citados datos poderáselles solicitar ás persoas interesadas a presentación dos documentos correspondentes. Todos os trámites administrativos que as persoas interesadas deban realizar durante a tramitación deste procedemento realizaranse preferiblemente por medios electrónicos a través do modelo “Instancia xenérica”, dispoñible na sede electrónica da Deputación de Pontevedra (https://sede.depo. gal), ou presencialmente en calquera dos lugares e rexistros establecidos na normativa reguladora do procedemento administrativo común. Se a solicitude non reúne os datos esixidos na convocatoria ou calquera dos previstos no artigo 66 da Lei 39/2015, de 1 de outubro, do procedemento administrativo común das administracións públicas (LPACAP) requiriráselle á persoa interesada, de conformidade co establecido no artigo 68 desta, que nun prazo de 10 días hábiles emende as faltas ou presente os documentos preceptivos e indicaráselle que, no caso de non o facer, se entenderá por desistida a súa solicitude, que se arquivará sen máis trámites. Establécense 2 grupos de axudas: Bolsas para deportistas con recoñecemento de DEPO-DAN pola Deputación Provincial de Pontevedra no ano 2020. Estas divídense en 4 categorías: Bolsas para deportistas con recoñecemento de DEPO-PROMESA pola Deputación Provincial de Pontevedra no ano 2020. Estas divídense en 3 categorías: Os criterios de avaliación estableceranse con base no mellor resultado obtido pola ou polo deportista en probas coa cualificación internacional ou nacional no ano 2019; estas son: Para que unha proba deportiva sexa considerada como campionato do mundo, de Europa, de España ou galego será necesario que teña a denominación de copa ou campionato da correspondente federación deportiva. Pola súa natureza deberá ser unha competición oficial. Os ámbitos das competicións serán internacionais, estatais ou de ámbito territorial inferior. Para que se considere a competición esta deberá ter o recoñecemento da federación correspondente; no caso de competicións de ámbito internacional e nacional terá que estar recoñecida pola federación española correspondente e figurar no calendario oficial e, no caso de competicións de ámbito territorial inferior, corresponderalle á federación galega da modalidade. O resultado certificado pola federación só poderá ser da clasificación final. Se existise máis dunha final só se considerará o resultado da final A. O campionato que se certifique será o correspondente ao ano 2019 e, no caso de que nese ano non se levase a cabo esa competición, por ser esta bianual, valorarase o de 2018. Terase en conta un único campionato por modalidade e categoría, aquel que teña un maior nivel deportivo. A comisión de valoración poderá invalidar un campionato no caso de que este sexa considerado insuficiente pola devandita comisión dependendo das características do deporte e de se existen fases previas, do número de participantes. Excepcionalmente, poderán ser valoradas competicións internacionais ou nacionais que, aínda que non sexan as que se designan de forma oficial como competicións con categoría de campionato do mundo, de Europa ou de España, estean incluídas nos calendarios oficiais e recoñecidas como probas de alto nivel pola federación correspondente, como por exemplo o Tour de Francia ou La Vuelta a España. Estas terán que ser recoñecidas polo órgano instrutor proposto para esta convocatoria, quen, unha vez analizada a competición, lle outorgará unha cualificación. A instrución do procedemento de concesión das axudas correspóndelle ao xefe do Servizo de Deportes, quen realizará de oficio todas as actuacións que estime necesarias para a determinación, coñecemento e comprobación dos datos, en virtude dos cales fará un informe-proposta no que figure a valoración das solicitudes segundo os criterios sinalados nestas bases, e se explique o sistema seguido, de conformidade co previsto no artigo 19 da Ordenanza xeral de subvencións da Deputación de Pontevedra e no artigo 24 da Lei 38/2003, de 17 de novembro, xeral de subvencións (LXS). Informe de fiscalización de Intervención de todos os expedientes e informe-proposta. Posteriormente, a comisión de valoración das solicitudes de subvención realizará un estudo do informe-proposta do xefe de servizo. Este órgano colexiado estará composto por: A comisión de valoración poderá: As propostas de concesión de subvencións someteranse á aprobación do órgano competente. O acto de resolución do procedemento será obxecto de publicación e terá os efectos dunha notificación por tratarse dun procedemento de concorrencia competitiva (artigo 45 da LPACAP). Transcorridos seis meses a partir do día seguinte a aquel no que remate o prazo de presentación de solicitudes sen notificar a resolución as persoas interesadas estarán lexitimadas para entender como desestimada por silencio administrativo a solicitude de subvención. Publicarase no BOPPO, de conformidade co establecido no artigo 45 da LPACAP, a resolución que pon fin ao procedemento. Así mesmo, será obxecto de publicidade a través da páxina web da Deputación de Pontevedra. As persoas beneficiarias deberán cumprir coas obrigas da LSG. En particular, durante este exercicio e o seguinte deberán: Unha vez notificadas as axudas concedidas aboaránselles as bolsas ás e aos deportistas. O pagamento efectuarase mediante unha transferencia bancaria á conta sinalada na solicitude. Para cobrar a subvención as e os deportistas deberán estar ao corrente das súas obrigas tributarias coa Axencia Estatal Tributaria, coa Facenda galega, coa Seguridade Social e coa Deputación. Á hora da concesión das axudas ás e aos deportistas deberanse ter en conta as retencións de IRPF, se as houbese. De conformidade co artigo 17 da Lei 1/2016, de 18 de xaneiro, de transparencia e bo goberno, e co artigo 15 da LSG, a Deputación de Pontevedra publicará na súa páxina web a relación oficial de persoas beneficiarias e o importe das axudas concedidas. Incluirá igualmente as referidas axudas e as sancións que, como consecuencia delas, se puidesen impoñer nos correspondentes rexistros públicos, polo que a presentación da solicitude leva implícita a autorización para o tratamento necesario dos datos das persoas beneficiarias e a referida publicidade. As subvencións concedidas deberán devolverse ou reintegrarse nos seguintes casos: Os datos persoais obtidos neste procedemento serán obxecto de tratamento por parte da Deputación de Pontevedra, en calidade de órgano responsable, coa finalidade de xestionalos, verificar os datos e documentos que a persoa interesada declare na súa solicitude para comprobar a exactitude destes e levar a cabo todas as actuacións administrativas que, no seu caso, deriven. A lexitimación para o tratamento dos datos baséase no cumprimento dunha tarefa de interese público ou o exercicio de poderes públicos segundo as normas de rango legal recollidas no apartado “Normativa aplicable”, dispoñible na ficha de procedemento en https://sede.depo. gal. Os datos persoais obtidos neste procedemento serán obxecto de comunicación ás administracións públicas no exercicio das súas propias competencias ou cando sexa necesario para que a cidadanía poida acceder de forma integral á información relativa a unha materia. As persoas interesadas poderán acceder, rectificar e suprimir os seus datos, así como exercitar outros dereitos ou revogar o consentimento segundo o previsto en https://depo.gal/proteccion-de-datos/exercicio-de-dereitos.